google/wiki40b huggingface dataset:
Fredrik Vilhelm av Nassau-Weilburg

Biografi

Fredrik Vilhelm var sønn av fyrst Karl Christian av Nassau-Weilburg (1735–1788) og prinsesse Caroline av Orange-Nassau (1743–1787), datter av prins Vilhelm IV av Orange-Nassau. Etter farens død i 1788 etterfulgte Fredrik Vilhelm ham som fyrste. 31. juli samme år giftet han seg med prinsesse Louise av Sayn-Hachenburg-Kirchberg (1772–1827) i Hachenburg. De fikk fire barn.
Da traktaten i Lunéville ble undertegnet i 1801 måtte han avstå Kirchheimbolanden (440 km²), men senere fikk han distriktene Ehrenbreitstein, Montabaur og Limburg (881 km²) som hadde tilhørt Kurtrier som erstatning for tapet. 
Sammen med Friedrich August av Nassau-Usingen sluttet han seg til Rhinforbundet i 1806, og med begge fyrstenes tillatelse ble hertugdømmet Nassau opprettet av Napoleon 30. august samme år. Dette ble regjert av begge, Fredrik Vilhelm og hans 30 år eldre fetter Fredrik August (1738–1816), fra Schloss Biebrich. Deres styresett var progressivt, i 1808 ble livegenskapet avskaffet, i 1811 endret de skattelovene og fastla at alle borgerne var like for loven. De var dessuten de første tyske fyrstene som fastla en landdag for deres rike. Dette skjedde 1. og 2. september 1814. I 1815 sluttet Nassau seg til det tyske forbund.
Fetterne hadde valgt å regjere sammen, da det allerede på det tidspunktet var klart at Fredrik August ikke ville få mannlige arvinger – av hans syv barn døde begge sønnene som barn. Det ble regnet med at hertugverdigheten ville falle til Fredrik Vilhelms linje Nassau-Weilburg.
Dette skjedde likevel ikke, fordi Fredrik Vilhelm den 9. januar 1816 falt i en trapp i Schloss Weilburg og døde, 47 år gammel. Fredrik August døde få uker senere, den 24. mars 1816. Dermed ble Fredrik Vilhelms sønn Vilhelm I av Nassau-Weiburg deres etterfølger som fyrste og hertug.
Uppståndelsemonumentet

Uppståndelsemonumentet (også kjent som Uppståndelse eller Uppståndelsen er en skulpturgruppe i bronse utført i 1928-1941 av John Lundqvist. Monumentet er oppført i midten av Monumenthallen utenfor Hellige korsets kapell ved Skogskrematoriet på Skogskirkegården i Stockholm, beskyttet som verdensarv og rikeinteresse.
Monumentet inkluderer skulpturer av seks individer, og motivet er kroppenes uppståndelse eller sjelenes oppvåkning og bevegelse mot lyset. Verket har blitt beskrevet som symbolmettet, typisk for det svenske 1930-tallet, med en religiøs følelse, og stilistisk en kombinasjon av klassisisme og ekspresjonisme.

Historikk

Lundqvist ble inspirert av Albert Bartholomés monument Aux mortes ved kirkegården Père-Lachaise i Paris. Han stilte ut en figurdetalj fra det planlagte monumentet i 1928 på Optimisternas salong i Liljevalchs konsthall. På Stockholmsutstillingen 1930 ble det vist en forstudie i gips i full skala som en del av Gravvårdsutställningen, og allerede da ble dens oppstilling på Skogskirkegården planlagt. På skisser fra begynnelsen av 1930-tallet, kan man blant annet se skulpturen montert på en obelisk nede ved hovedinngangen. I sitt endelige forslag har Gunnar Asplund skapt en åpning i taket på forhallen og plassert skulpturen under den. Monumentet ble reist vinteren 1940-41, kort etter Skogskrematoriets innvielse.
Studier i form av byster i bronse på marmorsokkel ble skapt også av enkeltfigurer fra monumentet, og ble støpt ved Stockholms Konstgjuteri.
Ravneberget fort

Ravneberget fort ligger nord for Sarpsborg og inngår som en del av Sarpsborg befestninger sammen med Greåker fort og Sarpsborg østre- og Vestre batteri. Formålet skulle være å hindre overgang fra øst over Glomma ved Sarpsborg.
Fortet ble vedtatt bygd i 1907 og sto ferdig i 1910. Det besto av kanonstillinger i nedsprengte brønner, jernbane med en mindre kanon, fjellanlegg, ammunisjonsmagasin, lagerbygninger og forlegninger. Fortet var omgitt av piggtrådsperringer med porter og sluser. 
Ravneberget var i mange år hovedkvarter for Heimevernet, HV-01, men er nå overtatt av Sarpsborg kommune og drives som Ravneberget fengsel for kvinnelige innsatte. Anlegget er fredet.
Minnemedaljen for Kong Christian IXs 100-årsdag

Minnemedaljen for Kong Christian IXs 100-årsdag var en dansk kongelig medalje innstiftet til minne om hundreåret for Christian IXs fødsel. Den ble feiret 8. april 1918. Christian IX var grunnlegger av det glückborgske kongehus.

Utforming

Medaljen var utformet i sølv og besto av en rundt medaljong som bar Christian IXs portrett. På baksiden fantes innskriften «MED GUD FOR ÆRE OG RET» innskrevet i en eikekrans. Medaljen var toppet av en kongekrone i overgangen til opphenget i medaljebåndet.
Båndet var rødt med hvitt kors, en variant av Dannebrogskorset. Det hadde en båndspenne i sølv med påskriften «1818 - 8 . APRIL - 1918».

Tildeling

I anledning festlighetene for kongehusets fødsel ble medaljen tildelt fyrstelige personer som var i slekt med Christian IX og personer som hadde arbeidet som hans tjenere. I alt 43 medlemmer av det danske, norske, svenske, britiske og greske kongehus ble tildelt medaljen, som også ble gitt til hertugen og hertuginnen av Mecklenburg-Schwerin, samt medlemmer av den hannoverske fyrstelige familie. Videre ble 172 hofftjenestemenn og hoffbetjenter tildelt medaljen.

Norske innehavere

Kong Haakon VII var innehaver av Minnemedaljen for Kong Christian IXs 100-årsdag.
Free Software Foundation Europe

Free Software Foundation Europe (FSFE) er en idéell stiftelse opprettet etter inspirasjon fra FSF i USA. FSFE ble startet 10. mars 2001.
Grunnkretser i Sømna kommune

Grunnkretser i Sømna kommune er delområder og grunnkretser som seksjonerer Sømna kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Listrocerum

Utseende

Nokså små, slanke, mer eller mindre brunlige trebukker. Antennene er tynne og omtrent så lange som kroppen. Pronotum er ovalt og betydelig lengre enn bredt.

Utbredelse

Slekten er vidt utbredt i Afrika.
Austre Moland kirke

Historikk

Den ble opprinnelig bygd som en liten langkirke i 1673. Utvidet og ombygd til korskirke i 1779. Kirken fikk da også nytt tårn og fire mindre spir. Byggmester var Ole Nilsen Weierholt. Maling og dekorering av kirken ble utført av Anders Grundesøn Løwe i 1797 for 300 riksdaler, men det var hans malersvenn Nils Christensen som malte alle bildene av engler og apostler. Utvendig har kirken malt dekor rundt vinduene.
Byggverket er i tre og har 485 sitteplasser. Kirken ble restaurert i 1961.
Kirkeklokkene er fra 1752 og 1754; begge er støpt av Jakob Jørgen Rendler som på den tiden var klokkestøper i Kristiansand.
Trondheim Ishockeyklubb

Trondheim Black Panthers (stiftet 18. juni 1986 som Trondheim Ishockeyklubb) var en ishockeyklubb fra Trondheim, som spilte sine hjemmekamper i Leangen Ishall. Klubben ble stiftet ved en sammenslutning av de lokale andredivisjonsklubbene Astor og Strindheim. Tanken bak dette var å forene kreftene i trøndersk ishockey. Laget opplevde umiddelbar suksess, og rykket opp i øverste divisjon før sesongen 1987-88.
Klubben har aldri vunnet Norgesmesterskapet, men har to seriemesterskap i 1989 og 1992. I denne perioden hadde laget blant annet spillerne Geir Myhre, Rune Gulliksen, Tor Arne Jacobsen, Stanislav Hajdusek, Matti Heikkilä, Vladislav Vlcek, Rob Doroshuk og Dallas Gaume. I tillegg hadde laget lokale profiler som tvillingparene Nordnes og Nilsen, Svein Enok Nørstebø og Jan Roar Fagerli.

Historien

Historien om Trondheim Ishockeyklubb startet i 1986 med sammenslåing av ishockeyavdelingene i Astor og Strindheim IL Strindheim hadde rykket opp til den øverste ligaen i 1984, og samtidig vist svakhet ved å tape alle sine atten kamper.
Trondheim rykket opp ved første forsøk, og ble umiddelbart en stabil toppklubb. Med støtte fra lokale investorer begynte de snart å signere noen av de største navnene i norsk ishockey som Rune Gulliksen, Jim Marthinsen og Geir Myhre, og i tillegg til Stanislav Hajdusek og Vladislav Vlcek, de første tsjekkiske spillerne i Norsk ishockey, hadde TIK et formidabel lag. De klarte derimot ikke å bli Norgesmestre, men ble seriemestre i 1988-89. I løpet av samme sesong kvalifiserte de seg også til finalen i sluttspillet, for så å tape for Sparta.
På grunn av økonomiske problemer forsvant de fleste av stjernespillerne igjen. Men etter et par sesonger klarte klubben å reetablere seg med den såkalte «Canadarekken» Dallas Gaume, Doug Derraugh og Rob Dorochuk som ble den mest effektive rekken i norsk ishockey. Med et økende antall lokale spillere ble TIK igjen en seriøs utfordrer og ble seriemestre igjen i 1992.
Klubben hadde flere ganger på 90-tallet store økonomiske problemer. I 2004-05 sesongen kom TIK til sin andre finalen i historien. Styrket av utestengte NHL-spiller Mark Bell ble de en sterk utfordrer for Vålerenga Ishockey, men måtte til slutt gi tapt.
I 2005-06 sesongen oppsto nye økonomiske problemer og nye signeringer mislyktes. Til slutt måtte de ut i kvalifisering for å beholde plassen i Eliteserien. I løpet av sommeren nektet Norges Ishockeyforbund klubben lisens til å spille i ligaen på grunn av den økonomiske situasjonen. Først etter intervensjon fra andre klubber fikk TIK muligheten til å fortsette, og til slutt var de i stand til å ordne opp og forbli i ligaen. Trondheim Ishockeyklubb ble på ekstraordinært årsmøte 3. mars 2008 lagt ned grunnet dårlig økonomi. En rekke av spillerne skrev kontrakt med Rosenborg Ishockeyklubb
Klubbens yngre avdeling ble også rammet av dette, og 180 barn i alderen 4-15 år sto uten klubb. Noen foreldre og spillere fra TIK bestemte seg da får å startet opp under nytt navn, Leangen Ishockeyklubb. Dette er nå den største klubben i Trondheim .
Vannpolo under Panamerikanske leker 1963

Vannpolo under Panamerikanske leker 1963. Vannpolo var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Vannpoloturnering ble vunnet av Brasil.
Parque de las Arboledas

Parque de las Arboledas er en park i Colonia del Valle i delegasjonen Benito Juárez i Mexico by. Den er kvadratisk og befinner seg mellom gatene José Enrique Pestalozzi, Heriberto Frías, Pilares og Matías Romero. Den er en av de største parkene i delegasjonen, med et areal på 35,09 m². Den ble renovert i 2008.
I parken er det fotball-, basketball- og voleyballbaner, samt ei hytte hvor det avholdes ulike kurs. Det er også et lite tog som kjører runder rundt i parken.
Rhynchomolpus

Levevis

Både larvene og de voksne (imago) er planteetere.

Utbredelse

Arten lever på Ny-Guinea.
Aschehougs debutantstipend

Aschehougs debutantstipend utdeles årlig av Aschehoug forlag til en av forlagets debutanter. Stipendet er en skjønnlitterær pris som utdeles etter innstilling fra forlagets redaksjon. Det kan ikke søkes. Ofte omtalt som «Aschehougs debutantpris».
Copper gasskraftverk

Copper gasskraftverk er et moderne varmekraftverk i El Paso County, vest i delstaten Texas i det sørlige USA. Anlegget har en installert produksjonskapasitet på 81 MW fordelt på 1 turbin. Operatør er energiselskapet El Paso Electric Co LLC. 
Det stod ferdig utbygd i 1980. Brenselkilden er naturgass.
Kharanor kullkraftverk

Kharanor kullkraftverk er et kullkraftverk med en installert produksjonskapasitet på 655 MW, beliggende 300 km sørøst for Tsjita i Sibir, Russland. Brenselskildene er kull. Anlegget ble påbegynt i 1995 og stod ferdig med dagens kapasitet i 2001.
Manuel Teixeira Gomes

Bakgrunn

Manuel Teixeura Gomes begynte på universitetet i Coimbra i 1878 for å studere medisin. Han forlot studiene to år senere og flyttet til Lisboa, hvor han etablerte flere lukkede bånd med lokale intellektuelle kretser. Etter å ha fullført militærtjenesten begynte han å arbeide i sin fars firma.

Forretningsmann

I 1891 hadde hans far og hans samarbeidspartnere etablert et firma som het «Sindicato de Exportadores de Figos do Algarve». Det ble lagt ned tre år senere. Manuel hadde i denne perioden som oppgave å finne store markeder i Europa, hovedsakelig i Frankrike, Belgia og Nederland. Det førte til at han reiste mye, særlig i europeiske land som Frankrike og Italia. Han utvidet sin kulturelle horisont ved å vandre gjennom Nord-Afrika og Lilleasia. 
Selskapet ble avviklet etter få år på grunn av for lite marked, men far og sønn fortsatte likevel virksomheten på egen hånd. Mot alle odds ble det en suksess, noe som betydde at de måtte utvide i nye markedsområder, nemlig Nord-Afrika og Midtøsten. Det betydde at Manuel var på reise utenlands rundt ni måneder i året.
Etter hvert begynte farens helse å skrante og selskapet de to hadde ble lagt ned for godt.
I januar 1918 returnerte han til Portugal etter å ha bodd i Storbritannia og ble umiddelbart satt i husarrest av diktator Sidónio Pais.

Diplomat

Han var tilbake i det portugisiske diplomati etter at Pais’ diktatur-regime hadde falt. Han var Portugals utsending til Spania i 1919 og deretter til Storbritannia mellom 1919 og 1923). Han var medlem av den portugisiske delegasjonen som ble sendt til fredskonferansen i Paris (1919–1920).

Politiker

Han var presidentkandidat for Det demokratiske partiet (Partido Democrático) ved det portugisiske presidentvalget den 6. august 1919, men lyktes ikke. Valget ble vunnet av António José de Almeida. Han fungerte som delegat til Folkeforbundet og senere som visepresident i Folkeforbundets generalforsamling 6. september og 30. september 1922.
I løpet av sin periode som president nedkjempet Teixeira Gomes nedkjempet minst fire store opprør i befolkningen i 1924 og 1925, opprører i all hovedsak organisert av radikale elementer med støtte fra det militære.
Etter at han til stadighet var blitt angrepet av nasjonalister og det viste seg at han var ute av stand til å håndtere politiske kriser, trakk han seg fra presidentembetet 11. desember 1925 med henvisning til sin skrantende helse, og han gikk senere i frivillig eksil en uke senere. Han reiste til Oran i Algerie og vendte aldri tilbake til Portugal. I 1931 flyttet han til Bougie, hvor han levde resten av sitt liv. Han protesterte resten av livet mot det fascistiske Estado Novo-regimet som hadde slått rot i Portugal i 1926.
Peugeot

I Norge

Fra 1929 har Bertel O. Steen hatt agenturet i Norge. Den første bilen som ble importert var en 201 som kom til Norge 23. oktober 1929, som ble brukt som demonstrasjonsvogn inntil den ble solgt samme år. I løpet av 1930 solgte Bertel O. Steen 8 eksemplarer av 201.
Per 2005 var Peugeot det 3. største bilmerket i Norge.
Den riktige uttalen av Peugeot er "pøsjå", ikke "pysjå" som enkelte feilaktig sier.
PK maskingevær

PK (Пулемёт Калашникова, Puljemjot Kalasjnikova) er et russisk maskingevær fra 1960-tallet som har vært brukt i mange land. Maskingeværet bruker ammunisjonsbelter med en kaliber på 7,62 × 54R. En modernisert variant blir kalt PKM, og i 1993 kom den tredje generasjonen av dette maskingeværet. Nytt kaliber ble da 6×49mm. Denne blir kalt UMG.
Philistina gestroi

Utseende

En middelsstor, langbeint, brunlig gullbasse.

Utbredelse

Arten lever i Myanmar, Thailand og Vietnam.
Øst-Finnmark regionråd

Øst-Finnmark regionråd er et interkommunalt samarbeidsorgan og regionråd for kommunene Berlevåg, Båtsfjord, Gamvik, Lebesby, Nesseby, Sør-Varanger, Tana, Vadsø og Vardø i Øst-Finnmark. Regionrådet er et fellesorgan for koordinering og fellesløsninger i regionen. Hver kommune representeres i rådet av ordfører, rådmann og en representant for opposisjonen.
Geologisk enhet

Geokronologiske enheter

Disse er basert på tidsintervallene bergartslagene er dannet i, målt for eksempel i år. Den største inndelingen er eon, som videre blir delt inn i æra, periode, epoke og alder.
Et eksempel er trias eller triasperioden, som er et bestemt tidsrom i jordens historie.

Biostratigrafiske enheter

Disse er basert på fossilinnholdet. Hovedenheten blir kalt biosone.

Sekvensstratigrafiske enheter

Disse er basert på enheter som genetisk hører sammen og er avgrenset av eroasjonsflater eller andre flater som representerer manglende avsettinger.
Comunità di Sant'Egidio

Comunità di Sant'Egidio (Sant'Egidio-samfunnet eller Sant'Egidio-fellesskapet) er en katolsk lekmann-organisasjon som er offisielt godkjent av Den katolske kirke. Den hevder å ha rundt 50 000 medlemmer i mer enn 70 land.
Den ble grunnlagt i Roma i 1968 av en gruppe skoleelever og studenter under ledelse av Andrea Riccardi. I Roma begynte de å jobbe med fattige. På begynnelsen av 1970-tallet ble aktiviteten utvidet. I 1976 gikk de etter forespørsel fra erkebiskopen i Beira, inn som meglere i en konflikt i Mosambik. De spilte en viktig rolle i å få avsluttet borgerkrigen i Mosambik som endte opp i fredsavtalen i Roma undertegnet 4. oktober 1992. Organisasjonen har også spilt en viktig rolle flere steder, blant annet Angola (særlig opp mot en felles plattform i 1995), på Balkan og Den demokratiske republikken Kongo. De har også meglet i andre konflikter, som i Libanon, Algerie, Burundi, Guatemala, Somalia og Sudan.
Organisasjonens arbeid i fattigdomsbekjempelse har gitt den troverdighet i mange ulike kretser og har slik kunnet opptre som megler i flere internasjonale konflikter. De har også bemerket seg i sitt arbeid mot dødsstraff.
Organisasjonen, eller grunnleggeren Andrea Riccardi har fått tildelt flere internasjonale priser, blant dem Balzanprisen (2004), Félix Houphouët-Boigny-fredsprisen (1999), Niwano-prisen og Karlsprisen (Riccardi i 2009).
Det ble i februar 2011 kjent at organisasjonen også ble nominert til Nobels fredspris. Italias parlament fremmet en tilsvarende nominasjon i 2002.
Esso

Esso i Norge

A/S Norske Esso ble etablert i 1953 gjennom en fusjon mellom Østlandske Petroleumscompagni og Vestlandske Petroleumskompani. I Norge er varemerket mest kjent fra bensinstasjoner. Esso Norge AS har hovedkontor i Sandnes og har bygd opp et stort oljeraffineri på Slagentangen ved Tønsberg, det såkalte Essoraffineriet. Fra 1904 hadde selskapet et mindre raffineri på Valløy ikke langt unna.

Esso i USA

I USA blir varemerket Exxon mest brukt, og Esso er ikke så kjent der. Standard Oil Company opparbeidet seg nærmest monopol innen oljeindustrien i USA like etter forrige århundreskifte. Etter flere rettssaker ble selskapet delt opp sju selvstendige selskap, og hvert av disse hadde rett til å bruke varemerket «Standard» i ulike delstater. Standard Oil of New Jersey hadde rettighetene i New Jersey, i tillegg til Maryland, Vest-Virginia, Virginia, Nord-Carolina, Sør-Carolina og District of Columbia.  Innen 1941 hadde selskapet dessuten sikret seg rettighetene i Pennsylvania, Delaware, Arkansas, Tennessee og Louisiana.  I disse statene markedsførte selskapet produktene sine under varemerket «Esso».  Varemerket ble også brukt i New York og de seks statene i New England. 
I 1974 døpte Standard Oil of New Jersey seg om til Exxon Corporation, og brukte Exxon som varemerke.

Esso i verden

I andre land i verden blir varemerkene Mobil og Esso brukt, og varemerket Exxon er nærmest ukjent.
Andrew Mwenda

Andrew Mwenda er en journalist og politisk aktivist fra Uganda.
Mwenda har vært politisk redaktør i avisen The Monitor i hjemlandet, og har hatt radioprogrammet Andrew Mwenda Live på radiostasjonen KFM. I 2007 startet han ukeavisen The Independent. Mwendas virke har skaffet ham problemer med myndighetene i landet, han ble blant annet arrestert i april 2008 for kritikk av Ugandas president Yoweri Museveni.
Mwenda har også markert seg som en kritiker av vestlig bistand til Afrika, og mener at denne har virket mot sin hensikt. Mwenda har i den forbindelse blant annet blitt invitert til å tale på landsmøtet til Fremskrittspartiet.
Redd ferien min

Redd ferien min er et norsk forbrukerprogram med Solveig Barstad som gikk på TV 2 fra 2012 til 2013. Her reiste Barstad rundt og hjalp folk som ikke hadde fått det som de ble lovet på feriereisene sine. Testing av en rekke ting var også en del av programmet, f.eks. å kontrollere hvor godt det var rengjort på rommet, kvaliteten på mat og drikke, og hvor lett det var å stjele ting og å få feil nøkkel på hotellene. Programmet kan sees på som en spin-off av forbrukerprogrammet TV 2 hjelper deg.
Women Rocked the Cradle of the Blues

Women Rocked the Cradle of the Blues er et musikkalbum med Kristin Berglund, utgitt i 2004. Dette ble hennes siste plate før hun døde.
Malthodes fuscus

Utbredelse

Malthodes fuscus finnes i Europa, og har en østlig utbredelse. Finnes sør i Norge, utbredt, men ikke vanlig.

Levevis

De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Katorga

Katorga (russisk: каторга, fra middelaldersk og moderne gresk: κάτεργον / katergon, = «å tvinge») var betegnelsen på en type straffeleirer som fantes i Russland fra 1600-tallet. I disse leirene ble fanger sendt til fjerne steder i landet og tvunget til å utføre arbeid. 
Etter revolusjonen i 1917 ble ordningen med slike leirer videreført i Gulag-systemet.
Stormtroopers of Death

Stormtroopers of Death (S.O.D.) er et crossover thrash-band stiftet i New York, USA i 1985. S.O.D. ble startet som et sideprosjekt til Anthrax av gitarist Scott Ian Rosenfeld. Scott Ian tok med seg Billy Milano på vokal, Charlie Benante på trommer og Danny Lilker på bass. Både Scott Ian og Charlie Benante er medlemmer av Anthrax i dag, mens Danny Lilker var en tidligere medlem. Danny Lilker stiftet Anthrax sammen med Scott Ian i 1981.
Hotel Christiania Teater

Hotel Christiania Teater, Oslo er et hotell i sentrum av Oslo. Hotellet ble bygget i 1918. Bygget er først og fremst kjent for sitt teater i tillegg til sin unike utforming av interiørarkitekt Annemone Wille Waage. Hotellet ligger i Stortingsgata 16, ved Spikersuppa og Karl Johans gate med Slottet på den ene siden og Stortinget på den andre siden, rundt hjørnet av bygningen ligger Oslo rådhus. Bygningen er totalfredet. Hotellet ligger under Nordic Hotels & Resorts

Bygningen

Bygningen ble reist i 1918, i en post-moderne Nordisk Renessanse-stil, tegnet av den norske arkitekten Henry Fearnly Coll(1877-1954), sammen med den danske arkitekten Hack Kampmann(1856-1920), Hack var også kjent for marselisborg slott, og Carlsberg Glyptotek & museum i København.
Reuben Sallmander

Biografi

Sallmander har eksamen fra Scenskolan i 1990 og har siden medvirket i en lang rekke teaterforestillinger, filmer og TV-produksjoner. Han medvirket i Maratondansen på Stockholms Parkteater, jobbet på Dramaten i stykkene Bergsprängaren och hans dotter Eivor og Drömkvinnan. Han regisserte Grodan och kärleken.
Han har hatt suksess i musikaler og farser bl.a. den mannlige hovedrollen i En kul grej hände på vägen till Forum på Östgötateatern i Norrköping-Linköping, han spilte Christian de Neuvillette i Cyrano på Oscarsteatern og medvirket også i musikalen Into the woods på Södra Teatern. Sallmander ble belønnet med privatteaternes egen pris Guldmasken for beste mannlige birolle i farsen Spanske fluen på Intiman i 1997, året deretter spilte han med i Charleys Tante på samme scene. Han spilte sjarmerende jazzmusiker i Eva Rydbergs lystspill Hon jazzade en sommar på Fredriksdalsteatern i Helsingborg 2002. Reuben gjorde rollen som Sam i den svenske oppsettingen av Mamma Mia! på Cirkus i Stockholm 2005-2007, og i Scandinavium forsommeren 2007.
I TV har Sallmander medvirket i blant annet Längtans blåa blomma, Trettondagsafton, Cluedo og Gäster med gester.
Klippen Jørpeland

Klippen Jørpeland eller Strand pinsemenighet Klippen er en kristen frikirkelig menighet på Jørpeland, i Strand kommune, i Rogaland. Menigheten er tilsluttet den norske pinsebevegelsen. Klippen Jørpeland ble stiftet i 1957, og hadde fra starten 30 medlemmer.  Menigheten har 409 medlemmer, medregnet tilhørige, det vil si barn av døpte medlemmer. 
«Youth Alive» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon

Klippen Jørpeland er engasjert i misjonsarbeid og støtter norsk pinsemisjons arbeid i Bolivia og Tyskland, og er utsendermenighet for misjonærene Liv Tjøstheim og Ingrid Vatne. I 2007 var menighetens misjonsregnskap på1 000  000,- kr.